**Οδηγίες για την πλατφόρμα e - me**

Γεια σας, παιδιά!

Σχεδόν όλα τα παιδιά της τάξης μας έχετε εγγραφεί στο Πανελλήνιο Σχολικό Δίκτυο και έχετε πάρει το

προσωπικό σας username ( όνομα χρήστη ). Πρέπει όμως να κάνετε και **εγγραφή** στην πλατφόρμα

e - me. Τα βήματα που πρέπει να ακολουθήσετε είναι τα εξής :

* Πληκτρολογήστε **e- me .edu.gr** και πατήστε είσοδο.
* Συμπληρώστε το όνομα χρήστη ( username ) του Πανελλήνιου Σχολικού Δικτύου, τον κωδικό πρόσβασης ( password ) και πατήστε είσοδο.
* Έτσι έχετε ολοκληρώσει την εγγραφή σας, θα σας εντοπίσω και θα σας στείλω πρόσκληση για

να συμμετέχετε στην κυψέλη μας.

Έπειτα, όταν μπείτε στην πλατφόρμα ( με την παραπάνω διαδικασία ), θα έχετε λάβει την πρόσκληση που θα σας έχω κάνει και πρέπει να κάνετε **αποδοχή** . Πώς θα κάνετε αποδοχή; Θα πατήσετε στο κουδουνάκι πάνω δεξιά ( στις ειδοποιήσεις ).

Οι περισσότεροι έχετε ήδη γίνει μέλη της κυψέλης μας.

Τελευταίο βήμα: Μετά την είσοδο στην πλατφόρμα e-me , πατήστε το εικονίδιο **κυψέλες**. Εκεί θα βρείτε την κυψέλη μας ( Ε΄ τάξη του 26ου Δημοτικού σχολείου Νίκαιας). Κάντε κλικ πάνω στην κυψέλη μας και δεξιά κλικ εκεί που γράφει **ΤΟΙΧΟΣ.**

Επιτέλους, φτάσαμε. Αυτός είναι ο τοίχος της ψηφιακής τάξης και από εκεί θα συνομιλούμε !!!

Η συνέχεια σας περιμένει …. στον ΤΟΙΧΟ μας!!!